મોદીની ફ્રાન્સની યાત્રાને મહત્વપૂર્ણ માનવામાં આવી રહી છે. ફ્રાન્સ સંરક્ષણ, અંતરિક્ષ, પરમાણુ અને ઊર્જા નવીનીકરણ, શહેરી વિકાસ અને રેલવે ક્ષેત્રમાં ભારતનો નવમો સૌથી મોટો રોકાણકાર દેશ છે. ત્યારે આ બંને નેતા વચ્ચે આ મુદાઓ પર વાતચીત થશે. તેમજ મોદી ફ્રાન્સના રાષ્ટ્રપતિ સાથે આતંકવાદ, એનએસજીમાં ભારતની સદસ્યતા અને કલાઈમેટ ચેઈન્જને લગતા મુદા પર પણ ચર્ચા કરશે. મોદીએ તેમની રશિયા યાત્રા દરમિયાન રશિયન રાષ્ટ્રપતિ વ્લાદિમીર પુતિનની મુલાકાત લીધી હતી. તેમજ તેઓએ ત્યાં ઈન્ટરનેશનલ ઈકોનોમિક ફોરમમાં હાજરી આપી હતી. આ દરમિયાન તેમણે જર્મની અને સ્પેનની પણ મુલાકાત લીધી હતી.